钦定古今图书集成/理学汇编/学行典/第251卷 > 吴绍昌
## 钦定古今图书集成/理学汇编/学行典/第251卷 > 吴绍昌

按《浙江通志》：“吴绍昌，字有声，歙县人。寓钱塘，遂为钱
塘人。家世贵显，绍昌以名诸生，屡中副车，赴庚午应
天乡试，卒于润州。性孝友，与弟绍达相爱，赋性严重。
有故人子来谒，骄不拜床下，绍昌责之曰：‘吾若父友
也’。命之拜而后见之。平生重然诺，敦友谊。同里有负
人百金，迫急且死，绍昌急以金授之，曰：‘金易耳，何自
轻？若是好行，其义类如此’。”